पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दूसरे दिन गुरुवार को प्रखंड क्षेत्र के दूधपुरा बाजार में आंशिक असर देखने को मिला। सुबह 7 से लेकर 11 बजे तक तो आवश्यकता अनुसार दुकानें खुली रही। लेकिन 11 बजते ही बीडीओ दुनिया लाल यादव व सीओ आनंद चंद्र झा के नेतृत्व में पुलिसकर्मियों की टीम सड़क पर उतर कर दुकानों को बंद कराना शुरू कर दिया। पदाधिकारियों ने दुकानों को बंद कराने के साथ ही बाजार में बेवजह घूमने वाले लोगों को भी हड़काया। बाजार की सड़कों से होकर गुजरने वाले दो पहिया व चार पहिया वाहन चालकों को रोक कर सफर तय करने का कारण पूछा। इस दौरान एक जगह जुटे अधिक संख्या में जुटे लोगों को सोशल डिस्टेंसिंग कायम रखने व मास्क लगाने की सख्त हिदायत दी गई। लॉकडाउन के आदेशों के अनुपालन के लिए प्रशासनिक तौर पर बरती गई सख्ती से सुबह 11 बजे के बाद से ही सड़कों पर सन्नाटा पसर गया। बीडीओ ने बताया कि लॉकडाउन के आदेशों के अनुपालन कराने के लिए प्रशासन सक्रिय है। आमलोगों को इसमें सहयोग करना चाहिए। मास्क लगाकर ही घर से बाहर निकलना चाहिए। भीड़-भाड़ वाले जगहों पर सोशल डिस्टेंसिंग का ख्याल रखना आवश्यक है। तभी हमलोग कोरोना से जंग जीत सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn